**Canllawiau ar gyfer Ffilmio Gwersi**

Gall ffilmio cynnwys gwersi a'i rannu â disgyblion wella ymrwymiad disgyblion a gall fod yn fuddiol wrth ddarparu cyfarwyddyd clir a modelu cynnwys gwersi.

O ran sut rydym yn rhannu cynnwys fideo, dull amgen, sydd ychydig yn fwy diogel nag *Office 365 Teams,* yw lanlwytho'r fideos i safle rhannu fideos, megis *Miscrosoft Stream* (sianel *Teams*), YouTube (sianel breifat) neu Vimeo. Opsiwn arall posib yw storio'r fideo yn y strwythur J2E a rhannu'r ddolen (bydd rhaid i'r fideo fod yn gyhoeddus). Nid yw'r rhain yn caniatáu i'r defnyddiwr lawrlwytho'r fideos heb eu lawrlwytho'n anghyfreithlon gan ddefnyddio lawrlwythwr ar-lein.

Awgrymiadau ar gyfer cynhyrchu cynnwys fideo:

* Profwch y camera a'r meicroffon i sicrhau bod gennych lun a sain o ansawdd da.
* Ceisiwch osgoi ymddangos yn y fideo am gyfnodau hir - defnyddiwch sgrinlediad (fideo o sgrîn eich cyfrifiadur) neu gefndir clir. Ni ellir osgoi hyn mewn rhai fideos (Add.Gorff. ac ati) Defnyddiwch y bwrdd gwyn a'r offer anodiadau i wella cyfranogiad.
* Dylid cadw hyd y wers mor fyr â phosib yn dibynnu ar y grŵp oedran sydd wedi'i dargedu, lefel gallu a chynnwys gwersi.
* Sicrhewch fod gennych isafswm o bobl yn y fideo - ceisiwch osgoi defnyddio plant.
* Byddwch yn ymwybodol o amgylcheddau cefndir ac eraill yn yr ystafell.
* Sicrhewch fod y fideo wedi'i "gymedroli" cyn ei lanlwytho.

|  |  |
| --- | --- |
| **Disgrifiad** | **Dolen** |
| Sut i recordio fideos gan ddefnyddio *PowerPoint* | [Recordio *Powerpoint*](https://drive.google.com/file/d/1859_RcEOASB2wHVHoA8caohewuFSFTH5/view?usp=sharing) |
| Sut i gyrchu *Screencastify* trwy HWB | [Cyrchu *Screencastify*](https://drive.google.com/file/d/1qtUFET_NvsGDLiWxbN1wsgVr7iizBNps/view?usp=sharing) |
| Sut i ddefnyddio *Screencastify* i recordio | [Defnyddio *Screencastify*](https://drive.google.com/file/d/1F2aXqHQ4gFadj753Lc5vIvfTwmJrALcH/view?usp=sharing) |
| Sut i recordio fideos trwy *Microsoft Stream* | [Defnyddio *Microsoft Stream*](https://youtu.be/Sz2DE_CjJJ4) |